ВЫПАДАК многае значыць у нашым жыцці. Вось і гэта гісторыя завязана на ім. Вяртаўся неяк з не вельмі ўдалай камандзіроўкі, і на самай мяжы Шаркаўшчынскага раёна звярнуў увагу на прыгожа ўробленае поле, на ўскрайку якога стаяў магутны “Беларус” з пасяўным агрэгатам. Так пазнаёміўся з механізатарам Дзмітрыем Крышталевічам. Выявілася, што родам ён з суседняй вёскі Каўшэлева. Трактар гэты, які выглядаў як новенькі, калісьці падарыў яму тагачасны старшыня Віцебскага аблвыканкама Уладзімір Андрэйчанка. А вось на пытанне, чаму пайшоў у механізатары, пачуў нечаканы адказ